રા. સ્વ. સંઘના વરિષ્ઠ પ્રચારક સુંદર લક્ષ્મણજી જણાવે છે કે, ૨૦ વર્ષ પહેલાં તમિલનાડુમાં પછાત વનવાસી ગામોમાં લોકોના વિકાસ માટે સેવા ભારતીએ ‘સ્વયંસહાયતા સમૂહો’નું ગઠન કરવાનું શરૂ કર્યું હતું. આજે સમગ્ર તમિલનાડુમાં સેવા ભારતીના માધ્યમમાં તેની સંખ્યા ૪૦૦૦થી પણ વધુના આંકડાને આંબી ગઈ છે. આ ‘સ્વયં સહાયતા સમૂહ’ આર્થિક સશક્તિકરણની સાથે સાથે સમાજમાં એકમેક પ્રત્યે સહયોગની ભાવના વધારવાનું કામ કરે છે. અન્ચુક્ધનદરાડ ગામનો રાજુ આજે કદાચ જીવિત ન હોત. જો તે આ સમૂહ સાથે જોડાયેલ ન હોત. થોડાં વર્ષો પહેલા તેને હૃદયરોગનો હુમલો થયો. તેને તાત્કાલિક ઓપરેશનની જરૂર હતી. ત્યારે તેની દીકરીને દસ સમૂહોના સદસ્યોએ મળી પૈસા આપ્યા હતા. થાડીક્કરન્કોનમ્ ગામની એક વિધવા મહિલાનું ઘર અકસ્માતે બળી રાખ થઈ ગયું હતું. ત્યારે તે વૃદ્ધ અને નિરાધાર વિધવાની વ્હારે સમૂહની મહિલાઓ આવી અને ઘરવખરીથી માંડી પાક્કું મકાન બનાવી આપ્યું.